Oʻzbekiston Respublikasi hududida foydalanilayotgan, sotish yoki shaxsiy foydalanish uchun olib kiriladigan va ishlab chiqariladigan mobil qurilmalarni roʻyxatga olish tartibi toʻgʻrisidagi nizomga oʻzgartirish va qoʻshimchalar kiritish haqida
(resolution, 2020-12-31)

Isteʼmolchilarga sifatli mobil qurilmalardan foydalanish imkoniyatini yaratish, ichki bozorni kontrafakt mahsulotlarning olib kirilishi va sotilishidan himoya qilish hamda telekommunikatsiya bozorida sogʻlom raqobat muhitini shakllantirish, foydalanilayotgan, sotish yoki shaxsiy foydalanish uchun olib kiriladigan va ishlab chiqariladigan mobil qurilmalarni roʻyxatga olish tartibini takomillashtirish maqsadida Vazirlar Mahkamasi qaror qiladi: 1. Vazirlar Mahkamasining 2019-yil 17-sentabrdagi 778-son qarori (Oʻzbekiston Respublikasi QT, 2019-y., 9-son, 221-modda) bilan tasdiqlangan Oʻzbekiston Respublikasi hududida foydalanilayotgan, sotish yoki shaxsiy foydalanish uchun olib kiriladigan va ishlab chiqariladigan mobil qurilmalarni roʻyxatga olish tartibi toʻgʻrisidagi nizomga ilovaga muvofiq oʻzgartirish va qoʻshimchalar kiritilsin. 2. Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining maslahatchisi — IT-texnologiyalar, telekommunikatsiyalar va innovatsion faoliyatni rivojlantirish masalalari departamenti boshligʻi O.M. Umarov hamda Oʻzbekiston Respublikasi axborot texnologiyalari va kommunikatsiyalarini rivojlantirish vaziri Sh.M. Sadikov zimmasiga yuklansin. 1. 2-bandda: a) ikkinchi va uchinchi xatboshilar quyidagi tahrirda bayon etilsin: “GSMA (Global System for Mobile Communication Association) — xalqaro mobil apparat identifikatorini yaratish uchun ishlatiladigan TAC kodini taqsimlash boʻyicha global boshqaruvchi. Uyushma TAC raqamlarining rasmiy intervallarini 3GPP mos keluvchi barcha qurilma ishlab chiqaruvchilariga tarqatadi va ushbu intervallarni va qurilma modeli maʼlumotlarini maʼlumotlar bazasiga yozib oladi. Ushbu maʼlumotlar bazasiga asoslanib qurilmani qidirish va identifikatsiya qilishga vakolatli tashkilotlarga IMEI orqali mobil qurilma ishlab chiqaruvchisi va modelini aniq identifikatsiyalash imkonini beradi; IMEI (International Mobile Equipment Identifier) — har bir mobil qurilma uchun oʻziga xos boʻlgan 15 raqamdan iborat xalqaro mobil qurilmalar identifikatori (keyin oʻrinlarda — IMEI kodi). Asosiy identifikator GSMA tomonidan belgilangan maxsus TAC hisoblanadi. GSM/UMTS va boshqa mobil qurilmalarni identifikatsiyalash uchun qoʻllaniladi. Mobil qurilma bir yoki undan ortiq IMEI koddan iborat boʻlishi mumkin”; b) toʻqqizinchi va oʻninchi xatboshilar quyidagi tahrirda bayon etilsin: “import qiluvchi — mobil qurilmalarni Oʻzbekiston Respublikasi hududiga belgilangan tartibda tegishli bojxona rejimiga rasmiylashtirgan holda olib kiradigan jismoniy va yuridik shaxs; IMEI-kodlar maʼlumotlar bazasi — tizimda roʻyxatdan oʻtgan va hisobga olingan barcha IMEI kodlari toʻplamidir. IMEI kodlarining maʼlumotlar bazasi oq, qora, kulrang va bogʻlangan-oq roʻyxatlardagi mobil qurilmalar IMEI-kodlaridan iborat”; v) oʻn beshinchi — oʻn yettinchi xatboshilar quyidagi tahrirda bayon etilsin: “qora roʻyxat — tizimda roʻyxatdan oʻtmagan, klonlangan, IMEI kodi aniqlanmagan, GSMAning qora roʻyxatida boʻlgan mobil qurilmalar IMEI kodlari (roumingdagi mobil qurilmalarni ham oʻz ichiga oladi). Qora roʻyxatga kiritilgan mobil qurilma IMEI-kodi mobil aloqa xizmatlaridan foydalanishi cheklanib (bir vaqtning oʻzida bogʻlangan oq roʻyxatda joylashgan mobil qurilmalarning IMEI-kodlari bundan mustasno), abonentga qora roʻyxatga kiritilganligi sababi haqida SMS ogohlantirish yuboriladi. Mobil aloqa xizmatlaridan foydalanish cheklovi, mobil qurilma IMEI-kodi orqali qora roʻyxatga olingan holatda barcha telekommunikatsiya xizmatlaridan foydalanish imkoniyati mavjud emasligini anglatadi”; g) oʻttiz uchinchi va oʻttiz toʻrtinchi xatboshilar quyidagi tahrirda bayon etilsin: “fuqaroligi boʻlmagan shaxslar — Oʻzbekiston Respublikasi hududida yashovchi, Oʻzbekiston Respublikasi fuqarosi boʻlmagan va xorijiy davlatning fuqaroligiga tegishli ekanligini isbotlamagan shaxslar; chet davlat fuqarosi — Oʻzbekiston Respublikasining fuqaroligiga ega boʻlmagan, boshqa davlat fuqaroligiga va oʻzining boshqa davlat fuqaroligiga mansubligiga doir dalilga ega boʻlgan shaxs”; d) quyidagi mazmundagi xatboshilar qoʻshilsin: “TAC (Type Allocation Code) — simsiz qurilmalarni oʻziga xos identifikatsiyalash uchun ishlatiladigan IMEI identifikatorining dastlabki sakkiz xonali qismidir. TAC IMEIdan foydalangan holda GSM, UMTS yoki boshqa simsiz qurilmalarni aniq modelini identifikatsiyalaydi; yashash guvohnomasi — fuqaroligi boʻlmagan shaxsning yoki chet davlat fuqarosining shaxsini tasdiqlaydigan, Oʻzbekiston Respublikasi hududida doimiy yashashga ruxsat etilganligining tasdigʻi sifatida berilgan hujjat”. 2. 5-bandning ikkinchi xatboshisi quyidagi tahrirda bayon etilsin: “Tizim operatoridan barcha SMS-xabarlar va abonentlardan mobil qurilmaning IMEI-kodini roʻyxatdan oʻtkazish va tekshirish tartibi bilan bogʻliq SMS/USSD soʻrovlari mobil operatorlar tarmoqlari orqali bepul amalga oshiriladi”. 3. 6-band quyidagi tahrirda bayon etilsin: “6. Oʻzbekiston Respublikasi hududiga olib kirilgan, Oʻzbekiston Respublikasi hududida ishlab chiqarilayotgan va foydalanilayotgan mobil qurilmalarni roʻyxatdan oʻtkazish majburiydir. Oʻzbekiston Respublikasi hududida roumingda boʻlib, mahalliy operator tarmogʻida ilgari tarmoq hodisasi qayd etilmagan mobil qurilmalar bundan mustasno”. 4. Quyidagi mazmundagi 61-band qoʻshilsin: “61. Oʻzbekiston Respublikasi hududida mobil qurilmalar chakana savdosi bilan shugʻullanuvchi tadbirkorlik subyektlari mobil qurilmalarni respublika hududiga olib kirish sanasidan qatʼiy nazar, ularni roʻyxatdan oʻtkazish uchun javobgar boʻladilar”. 5. 8-bandning ikkinchi xatboshisidagi “4, 5 va 6-boblarida” soʻzlari “4 va 5-boblarida” soʻzlari bilan almashtirilsin. 6. Quyidagi mazmundagi 101 va 102-bandlar qoʻshilsin: “101. Xorijiy davlatlarning Oʻzbekiston Respublikasida akkreditatsiyadan oʻtgan diplomatik vakolatxonalari, konsullik muassasalari va ularga tenglashtirilgan tashkilotlar (keyingi oʻrinlarda — diplomatik vakolatxonalar) mobil qurilmalari IMEI-kodlarini roʻyxatdan oʻtkazish uchun Oʻzbekiston Respublikasi Tashqi ishlar vazirligi huzuridagi Diplomatik korpusga xizmat koʻrsatish byurosiga mazkur Nizomning 3a-ilovasiga muvofiq toʻldirilgan arizani ilova qilgan holda murojaat qiladi. Bunda diplomatik vakolatxonalar tomonidan mobil qurilmalar diplomatik pochta orqali olinmagan taqdirda arizaga bojxona yuk deklaratsiyasi (keyingi oʻrinlarda — BYD) yoki bojxona kirim orderi taqdim etiladi. Tizim operatori Diplomatik korpusga xizmat koʻrsatish byurosi bergan arizaga muvofiq IMEI-kodlarini roʻyxatdan oʻtkazishni ariza olingan kundan boshlab 3 ish kuni mobaynida toʻlov asosida amalga oshiradi. 102. Sud qaroriga koʻra davlat egaligiga oʻtkazilgan mobil qurilmalar IMEI-kodlarini roʻyxatdan oʻtkazish uchun davlat ijrochisi tomonidan mazkur Nizomning 3b-ilovasiga muvofiq toʻldirilgan anketa va sud qarorining nusxasini tizim operatoriga taqdim etadi. Tizim operatori davlat ijrochisi tomonidan taqdim etilgan maʼlumotlar asosida mobil qurilmalar IMEI-kodlarini ariza kelib tushgan kundan boshlab 3 ish kuni mobaynida roʻyxatdan oʻtkazadi. Tizim operatori bilan Oʻzbekiston Respublikasi Bosh prokuraturasi huzuridagi Majburiy ijro byurosi oʻrtasida sud qaroriga koʻra davlat egaligiga oʻtkazilgan mobil qurilmalar boʻyicha elektron axborot almashinuvi amalga oshiriladi.”. 7. 14-band quyidagi tahrirda bayon etilsin: “14. Mobil qurilmalarni roʻyxatga olish uchun ariza beruvchi Oʻzbekiston Respublikasi hududiga/hududida olib kirilgan/ishlab chiqarilgan mobil qurilmalarning tegishli ravishda ariza beruvchining turiga qarab, ushbu Nizomga 3v yoki 3g-ilovalardagi shaklga muvofiq toʻldirilgan anketani taqdim etadi. Import qiluvchilar anketada olib kirilgan qurilmalar partiyasi uchun “erkin muomalaga chiqarish” (IM-40) bojxona rejimiga rasmiylashtirilgan BYDning roʻyxatga olingan bojxona posti, sanasi va raqamini koʻrsatadi. Agar import qiluvchi tomonidan anketada koʻrsatilgan axborot BYD yoki bojxona kirim orderida aks ettirilgan axborotga mos kelmasa, qurilmalarning butun tovar partiyasi roʻyxatga olinmaydi. Bunda, chetdan keltiriladigan mobil qurilmalarning IMEI-kodlari toʻgʻrisidagi elektron maʼlumot import qiluvchilar tomonidan majburiy tartibda BYDning 31-ustunida koʻrsatilgan boʻlishi lozim. Mobil qurilmalar IMEI-kodlarini roʻyxatdan oʻtkazish uchun ishlab chiqaruvchi tashkilotlar qurilma ishlab chiqarish uchun tegishli ruxsatnomalarni, shuningdek, vakolatli organning mahalliy ishlab chiqaruvchisi haqidagi maʼlumotlarni (GSMA assotsiatsiyasining TAC sertifikatlari va boshqa ruxsatnomalar) taqdim etishi kerak. Bunda mobil qurilmalarning markasi, modeli, soni toʻgʻrisidagi maʼlumotlar va ular IMEI-kodlarining roʻyxati ariza beruvchilar tomonidan elektron koʻrinishda taqdim etiladi”. 8. 23-bandga quyidagi mazmundagi ikkinchi — toʻqqizinchi xatboshilar qoʻshilsin: “Agar mobil qurilmaning bir slotiga tegishli IMEI-kodi 2019-yil 1-noyabrgacha avtomatik roʻyxatdan oʻtgan va bazaga kiritilgan boʻlsa, uning boshqa slotidagi IMEI-kodi qurilma egasi tomonidan quyidagi harakatlar bajarilganidan soʻng Tizim operatori tomonidan 3 ish soati mobaynida bepul ravishda amalga oshiriladi: mobil qurilma egasining Tizim operatori yoki Tizim roʻyxatga oluvchisiga shaxsni tasdiqlovchi hujjat bilan shaxsan murojaat qilishi; ushbu IMEI kodining ushbu mobil qurilmaga haqiqiy ekanligini tasdiqlash (mobil qurilma klaviaturasida *#06# kodini yozib olingan IMEI kodining ekran tasvirini taqdim etish); ushbu Nizomning 5a-ilovasiga muvofiq toʻldirilgan anketani taqdim etishi. Agar mobil qurilmaning bir slotiga tegishli IMEI-kodi 2019-yil 1-noyabrdan keyin arizaga asosan roʻyxatga olingan boʻlsa, ushbu qurilmaning boshqa sloti IMEI kodini roʻyxatdan oʻtkazish quyidagi harakatlar amalga oshirilganida 3 soat ish vaqtida toʻlov asosida amalga oshiriladi: mobil qurilma egasining Tizim operatori yoki Tizim roʻyxatga oluvchisiga shaxsan murojaat qilgan holda shaxsni tasdiqlovchi hujjatni taqdim qilishi; ushbu IMEI kodining ushbu mobil qurilmaga haqiqiy ekanligini tasdiqlash (mobil qurilma klaviaturasida *#06# kodini yozib olingan IMEI kodining ekran tasvirini taqdim etish); IMEI-kodini roʻyxatdan oʻtkazish uchun anketa ushbu Nizomning 5a-ilovasiga muvofiq, 2019-yil 1-noyabrdan soʻng roʻyxatdan oʻtkazilgan mobil qurilmalarning markasi, modeli, soni va IMEI-kodlari koʻrsatilgan holda toʻldiriladi”. 9. 27-bandda: a) birinchi xatboshidagi “Mobil aloqa” soʻzlari “Tizim” soʻzi bilan almashtirilsin; b) ikkinchi xatboshidagi “tillarida” soʻzidan soʻng “mobil aloqa operatorlari tarmoqlari orqali Tizim operatori tomonidan” soʻzlari qoʻshilsin. 10. 28-band quyidagi tahrirda bayon etilsin: “28. Oʻzbekiston Respublikasi fuqarosi tomonidan mobil qurilmalar IMEI-kodlarini roʻyxatga olish: Tizim operatori yoki Tizim roʻyxatga oluvchisiga shaxsan kelib murojaat qilish yoʻli bilan, Oʻzbekiston Respublikasi fuqarosi uchun fuqarolik pasporti va ushbu Nizomning 5b-ilovasiga muvofiq Oʻzbekiston Respublikasiga olib kirilgan mobil qurilmaning IMEI-kodlari, soni, modeli va markasi koʻrsatilgan anketani toʻldirgan holda; Mobil aloqa tizimlari orqali (SMS va/yoki USSD soʻrovlar): SMS orqali — abonent maxsus raqamga roʻyxatdan oʻtkazilayotgan mobil qurilmaning IMEI-kodi, shaxsiy pasport raqami hamda JSHSHIR kiritilgan SMS-xabarnoma yuboradi; USSD soʻrov orqali — abonent maxsus USSD menyu orqali roʻyxatdan oʻtkazilayotgan mobil qurilmaning IMEI-kodi, shaxsiy pasport raqami hamda JSHSHIR kiritilgan soʻrov yuboradi. YIDXP orqali — jismoniy shaxsning elektron raqamli imzosi yordamida; Tizim operatorining veb sayti orqali — roʻyxatdan oʻtkazilayotgan mobil qurilmaning IMEI-kodi, shaxsiy pasport raqami hamda JSHSHIR va abonent raqamini kiritish bilan amalga oshiriladi”. 11. Quyidagi mazmundagi 281-band qoʻshilsin: “281. Chet davlat fuqarosi, Oʻzbekiston Respublikasida yashash guvohnomasiga ega chet davlat fuqarosi, Oʻzbekiston Respublikasida yashash guvohnomasiga ega fuqaroligi boʻlmagan shaxs tomonidan mobil qurilmalar IMEI-kodlarini roʻyxatga olish: Tizim operatori yoki Tizim roʻyxatga oluvchisiga shaxsan murojaat qilish yoʻli bilan ushbu Nizomning 5b-ilovasiga muvofiq Oʻzbekiston Respublikasiga olib kirilgan mobil qurilmaning IMEI-kodlari, soni, modeli va markasi koʻrsatilgan anketani toʻldirish va quyidagilarni taqdim etgan holda: chet davlat fuqarosi uchun Oʻzbekiston Respublikasiga kirib kelishi qayd etilgan shaxsni tasdiqlovchi hujjati; Oʻzbekiston Respublikasida yashash guvohnomasiga ega chet davlat fuqarosi uchun Oʻzbekiston Respublikasiga kirib kelishi qayd etilgan shaxsni tasdiqlovchi hujjati hamda yashash uchun guvohnomasi; Oʻzbekiston Respublikasida yashash guvohnomasiga ega fuqaroligi boʻlmagan shaxs uchun biometrik harakatlanish hujjatining nusxasi hamda yashash uchun guvohnomasini taqdim qilish orqali. YIDXP orqali — jismoniy shaxsning elektron raqamli imzosi yordamida; Tizim operatorining veb sayti orqali — roʻyxatdan oʻtkazilayotgan mobil qurilmaning IMEI-kodi, shaxsiy abonent raqami va quyidagilarni taqdim etgan holda: chet davlat fuqarosi uchun Oʻzbekiston Respublikasiga kirib kelishi qayd etilgan shaxsni tasdiqlovchi hujjat raqami; Oʻzbekiston Respublikasida yashash guvohnomasiga ega chet davlat fuqarosi uchun Oʻzbekiston Respublikasiga kirib kelishi qayd etilgan shaxsni tasdiqlovchi hujjatining hamda yashash uchun guvohnomasining raqamlari; Oʻzbekiston Respublikasida yashash guvohnomasiga ega fuqaroligi boʻlmagan shaxs uchun yashash uchun guvohnomasining hamda biometrik harakatlanish hujjatining raqamlari hamda JSHSHIR kiritish bilan amalga oshiriladi”. 12. 30-bandning ikkinchi xatboshisidagi “roʻyxatga olish toʻgʻrisidagi” soʻzlari “IMEI-kodlari,” soʻzlari bilan almashtirilsin. 13. 31-band quyidagi tahrirda bayon etilsin: “31. Jismoniy shaxslar tomonidan xalqaro pochta yoki kuryerlik joʻnatmalari orqali olib kiritilgan mobil qurilmalar Tizim operatori yoki Tizim roʻyxatga oluvchisiga shaxsan murojaat etish yoʻli bilan, shuningdek, tizim operatorining sayti orqali, mos ravishda pochta identifikatorining shtrix kodi, kalendar shtempeli boʻlgan konvert va joʻnatma oluvchining pasportini koʻrsatgan holda amalga oshiriladi. Jismoniy shaxslar tomonidan roʻyxatga olish uchun koʻrsatilgan mobil qurilmalar olib kirilgan, shu jumladan xalqaro pochta yoki kuryerlik joʻnatmalari orqali keltirilgan mobil qurilmalar soni jismoniy shaxslar uchun Oʻzbekiston Respublikasi qonun hujjatlarida belgilangan bojxona chegarasi orqali tovarlarni bojsiz olib kirishning cheklangan normalaridan oshmasligi lozim. Bojsiz olib kirish meʼyorlaridan ortiqcha qismi boʻyicha bojxona toʻlovlari toʻlanganligini tasdiqlovchi bojxona kirim orderi (keyingi oʻrinlarda — BKO) taqdim etiladi. Bunda, mobil qurilmalarning IMEI-kodlari toʻgʻrisidagi maʼlumotlar BKOning 11-ustunida koʻrsatilgan boʻlishi kerak”. 14. Quyidagi mazmundagi 311-band qoʻshilsin: “311. Jismoniy shaxslarning Oʻzbekiston Respublikasi bojxona chegarasini kesib oʻtganligi toʻgʻrisidagi maʼlumotlar (sana, usul va boshqa) Oʻzbekiston Respublikasi Vazirlar Mahkamasi huzuridagi Davlat personallashtirish markazi bilan elektron axborot almashish orqali murojaat etilgan sana va pasport maʼlumotlarini qayd etilgan holda tekshiriladi. Xalqaro pochta joʻnatmalari maʼlumotlari tekshiruvi “Oʻzbekiston pochtasi” AJ, kuryerlik joʻnatmalari va BKO boʻyicha maʼlumotlari tekshiruvi Oʻzbekiston Respublikasi Davlat bojxona qoʻmitasi bilan elektron axborot almashinuvi orqali amalga oshiriladi. Bojxona chegarasidan tovarlarni bojsiz olib kirish normalariga rioya qilinmagan holda olib kirilgan mobil qurilmalar, ular uchun import qiluvchi sifatida bojxona toʻlovlari toʻlangandan soʻng IMEI-kodlari roʻyxatdan oʻtkaziladi. Jismoniy shaxslarning Oʻzbekiston Respublikasi bojxona chegarasini oxirgi marta kesib oʻtganligi toʻgʻrisidagi maʼlumotlar (sana, usul va boshqa) hisobga olinadi”. 15. 32 va 33-bandlardagi “Nizomning 29 va 31-bandlarida“ soʻzlari “Nizomda” soʻzi bilan almashtirilsin. 16. 38-band quyidagi tahrirda bayon etilsin: “38. Roʻyxatga olish toʻgʻrisidagi Anketani koʻrib chiqish davrida, IMEI-kodning birinchi tarmoq hodisasi sodir etilgan vaqtidan keyin 30 kun ichida murojaat qilingan boʻlsa, jismoniy shaxsning mobil qurilmasi aloqa xizmatlarini cheklamasdan, kulrang roʻyxatda turadi”. 17. 6-bobning nomi quyidagi tahrirda bayon etilsin: 18. 39-band quyidagi tahrirda bayon etilsin: “39. Mobil qurilmalarda klonlangan IMEI-kodlar aniqlangan taqdirda, tizim tomonidan avtomatik tarzda tahlil qilinadi va “qora roʻyxat”ga kiritiladi”. 19. 40 va 41-bandlar oʻz kuchini yoʻqotgan deb hisoblansin. 20. 45-bandga quyidagi mazmundagi sakkizinchi xatboshi qoʻshilsin: “taqdim qilingan pasport maʼlumotlari toʻgʻri kelmagan, uchinchi shaxslarning pasport maʼlumotlari taqdim qilingan hollarda IMEI-kodlarni roʻyxatdan oʻtkazishni rad etish”. 21. Quyidagi mazmundagi 491 va 492-bandlar qoʻshilsin: “491. Tizim operatori Tizimdan foydalanish yoʻli bilan shartnoma asosida Oʻzbekiston Respublikasi qonunchiligida taqiqlanmagan xizmatlarni taqdim qilish huquqiga ega. 492. Ushbu Nizom talablari buzilishi aniqlangan holatlar haqida shaxslardan kelib tushgan murojaatlar boʻyicha roʻyxatdan oʻtkazish bekor qilinadi va amalga oshirilgan toʻlovlar qaytarilmaydi”. 22. Nizomning 3a va 3b-ilovalari quyidagi tahrirda bayon etilsin: 23. Quyidagi mazmundagi 3v va 3g-ilovalar qoʻshilsin: 24. Nizomga 4-ilovaning “Tadbirlar” ustunidagi “(ushbu Nizomning 29 va 31-bandlariga muvofiq)” soʻzlari “(ushbu Nizomga muvofiq)” soʻzlari bilan almashtirilsin. 25. Nizomga 5-ilova quyidagi tahrirda bayon etilsin: 26. Quyidagi tahrirdagi 5a-ilova qoʻshilsin: 27. Nizomga 6-ilova quyidagi tahrirda bayon etilsin: T/r Ariza beruvchi Mobil qurilmaning bitta IMEI-kodini roʻyxatga olish uchun toʻlov miqdori Izoh 1. Import qiluvchi BHM*ning 20% 2. Ishlab chiqaruvchi** BHMning 10% 3. Jismoniy shaxs BHMning 20% Dastlabki tarmoq hodisasi paytidan boshlab 30 kalendar kuni mobaynida roʻyxatga olish sharti bilan BHMning 25% Dastlabki tarmoq hodisasi paytidan boshlab 30 kalendar kuni oʻtgandan keyin roʻyxatga olinganda 4. Rouming xizmatidan foydalanayotgan abonent mobil qurilmasidan foydalanish Bepul Ushbu Nizomning 6-bandida koʻrsatilgan shartlar bajarilganda 5. Diplomatik korpus, elchixona, konsullik idorasi BHMning 20% 6. Sud qarori asosida Oʻzbekiston Respublikasi hududida sotishni amalga oshiruvchi tashkilot